
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Úrves 


PROME MINISTER 


GOBIERNO MESTER TUMA PASONAN FIRME Y 
CU CURASHI; 
PARLAMENTO A APROBA LEY FISCAL 2023 


Diaranson mainta Prome Minister Evelyn Wever- 
Croes hunto cu Minister di Finansas Xiomara 
Maduro tabata den Parlamento pa trata e plan fiscal 
2023. Durante su discertacion, Prome Minister a 
splica cu pais Aruba ta den pleno recuperacion. E 
economia compara cu 2019 a recupera caba cu 
97%, turismo ta yegando 100%, “tourism receipts” 
ta na 106% y desempleo a baha di 8.8% te na 
6.5%. 


E mandatario a sigui splica cu e crisis di Aruba no 
a cuminsa na 2020 cu e pandemia pero durante 
gobernacion di Gabinete Eman cu a redobla e 
debe na casi 90% den 5 aña sin cu tabata tin un 
crisis. Durante e prome dos añanan di Gabinete 
Wever-Croes, Gobierno a logra baha e debe na 70% pero debi 
na e pandemia esaki a aumenta te na 111% di Aruba su GDP. 
E debe actualmente ta na 98% di e GDP. Esaki ta e reto cu 
Aruba tin, un debe di 98% di cual 80% ta e debe di Mike Eman. 


Aruba tin un debe actualmente cu mester wordo paga y pa 
por paga esaki, Gobierno lo mester tuma pasonan firme y cu 
curashi. Pero esaki no ta e unico motibo pakico lo mester pasa 
e ley fiscal sino tambe pa cumpli cu e normanan presupuestario 
a base di e ley di Laft, cu e mesun oposicion a bin cu ne basa 
riba exigencia di Hulanda y di Caft. Otro motibo ta e urgencia 
pa drecha e imagen di Aruba riba mercado internacional mas 
line cu ta posibel. Pa e motibo aki, Prome Minister hunto 
cu Minister di Finansas Xiomara Maduro a presenta den 
Parlamento e plan fiscal 2023 cu lo ta e caminda pa e solucion 
pa adresa tur esaki. 


BENEFICIONAN DI E LEY FISCAL 2023 

Mirando cu oposicion semper ta busca pa den tur cos trece e 
negativo, ta importante pa subraya e partinan positivo tambe 
di e ley aki, Prome Minister a expresa. Salario minimo ta 
bay aumenta na Januari 2023, e suma liber di impuesto ta 
aumenta na 30 mil florin, esaki kiermeen cu 36 mil persona no 


ta bay paga “inkomsten belasting” mas. E tarifa di esnan cu ta 
gana mas di 30 mil florin ta baha cu 2%. Esaki ta esencia di 
e compensacionnan cu ta wordo duna den e ley aki. Cu esaki 
36,161 hende no lo paga impuesto mas. Loke ta companianan 
local, 8 mil compania na Aruba nan tarifa ta bay baha di 25% 
pa 22%. 


“Mi kier a gradici Minister di Finansas Xiomara Maduro pasobra 
mi ta admira cu ora e ta busca solucionnan financiero, e no 
ta busca solucionnan facil. E ta busca solucionnan balansa. 
Tempo cu Mike Eman tabata Minister President di e pais aki y 
tabata tin mester di placa e no tabata busca cosnan balansa 
sino tabata busca cosnan facil. Mike Eman a hisa BBO y a bin 
cu BAZV sin duna compensacion. Esaki ta e diferencia entre 
e maneho di e gobierno ey y Gobierno aki. Minister Xiomara 
Maduro y su ekipo no solamente a busca solucionnan pa trece 
placa aden pero tambe pa duna compensacion. Tur trahado cu 
ta traha na Aruba, y tur compania y pensionadonan ta bay paga 
menos belasting. Esaki ta parti di e plan cu nos ta presenta na 
Parlamento. P'esey un danki na Minister di Finansas Xiomara 
Maduro pa haci'e di e forma aki hunto cu su ekipo. E no ta un 
decision facil pero semper cu nos mester di mas placa, nos 
ta corda riba e ciudadanonan”, Prome Minister Evelyn Wever- 
Croes a expresa. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


da eet Arends 


crusa nos caminda. 


MINISTER 


F^ OST UOG Can't tell 
you its way home 
Make sur: 


N a E ee a D. 
Diahuebs, 15 di december, mainta a lansa e campaña di 
microchipping cu e colaboracion di 5 veterinario di Aruba 
cual lo keda encarga cu e servicio di chipping di cada cacho 
y consulta. E prijs durante e campaña aki ta costa e doño di 
mascota solamente AFL 25,- Florin pa cada cacho. Gobierno 
ta subsidiando e microchipsnan aki pa asina reduci e prijs pa 
haci esaki mas pagabel pa e comunidad di Aruba. Un total di 5 
mil chip lo wordo reparti bou di e veterinarionan den e prome 
parti di e campagna. 


E problematica di e populacion grandi di cacho y pushi aki na 
Aruba ta algo cu nos tin hopi afía ta purba combati. Entre otro a 
bin cu e NPSA, “plan nacional pa animal riba caya” 
cu ta ancra na e "Ley di Cacho”. Den cuadro di 
esaki Ministerio di Naturalesa ta trahando duro pa 
reenforsa e ley exisitente aki. Tin varios aspecto 
na e problema, pero esun mas importante ta e 
comportacion iresponsabel di e dofionan. 


Como doño nos notin solamente un responsabilidad 
cu nos mascota pero tambe un responsabilidad 
civico y percura cu barionan ta safe y dushi pa biba 
pa tur habitante. Diariamente ta ricibi kehonan di 
molester di cachonan cu ta cana los - y nos no por 
culpa e cacho. 


Pues e ta hopi importante cu cada doño di cacho ta na altura 
di su responsabilidad pa cu su mascota. Pa por continua na 
ehecuta e ley di cacho den un forma efectivo nos ta cuminsa 
"tackle" e problematica di e sobre-populacion. E forma cu lo 
haci esaki ta cu lo introduci un database central cu lo fungi pa 
registra tur mascota ariba nos isla. E registracion aki ta mara 
na e microchipping di cada mascota. 


Un database centralisa lo duna nos un bista di e cantidad di 
cachonan cu tin na Aruba, y tambe informacion di rasa, genero, 
e dofio y e area cu e mascota ta residencia. Microchip tin su 
beneficio si un cacho perde; e por wordo haya mas lihe door di 
instancianan responsabel y treci bek cerca su famia. Esaki ta 
conta muy en especial pa e temporada di fin di aña, caminda 
clapchi ta causa cu hopi cacho ta keda perdi. 


a registra un mascota lo mester acudi ariba e website (www. 
arubapetregistry.com) y scoge un veterinario preferi pa por 
haci un afspraak pa microchip e cacho. Ta bay tin informacion 
disponibel na tur veterinario cu ta colaborando den e campaña 
aki y tambe ariba Facebook page (Animal Pet Registry. 


Minister Arends a haci entrega di e prome batch di microchips 
pa e veterinario Nathalie Booi di Animal care Clinic cu taambe 
tabata presente den nomber di e asociacion di veterinario cu lo 
ta colaborando cu nos den e campaña aki. 


A lost dog can't tell 
you its way home. 
Make sure their 
Microchip can! 


MICROCHIP YOUR DOG FOR 


ONLY AWG. 25,- 


ARUBAPETREGISTRY.COM 

Aruba completo a demostra 
seriedad y responsabilidad, 
y principalmente determinacion pa 


recupera y progresa. 


INISTER 


UIMARA Aer 


Minister Xiomara Maduro ta informa tocante Plan di Impuesto 2023: 


ENTRANTE 1 DI JANUARI 2023 TA INTRODUCI UN 
SUMA MINIMO DI SALARIO PA E DIRECTOR CU TA 
ACCIONISTA MAYORITARIO DI SU COMPANIA 


E salario usual no ta valido pa e director di un empresa propio 
(eenmanszaak) 


Minister Xiomara Maduro di Finansa ta informa cu den cuadro 
di e Plan di Impuesto 2023, entrante 1 di januari 2023 lo 
drenta na vigor varios cambio den nos leynan di impuesto. Un 
di e cambionan ta den e ley di ‘loonbelasting’ y ta encera e 


introduccion di e asina yama “salario usual. E salario usual 
ta un suma minimio di salario pa e director cual ta aplicabel 
pa tur director di un compania huridico (rechtspersoon) por 
ehempel un NV of VBA. Pues esaki no ta conta pa e director di 
un empresa propio (eenmanszaak). 


Suma minimo di salario pa director di un compania 
Introduccion di un 'salario usual,' no ta algo nobo riba tereno di 


impuesto. E ta wordo aplica pa algun aña caba na Hulanda y 
Corsou y ta necesario pa yuda preveni cu un director ta (mal) 
uza su puesto den un compania cu e meta pa saca probecho 
fiscal y paga menos impuesto door di no duna su mes un 
salario of e ta duna su mes un salario demasiado abou cu no 
ta cuadra cu su funcion den e compania. Consecuentemente 
e director no ta paga 'loonbelasting' of ta paga hopi menos 
'loonbelasting' y primanan di AOV/AWW y AZV cu de facto e 
mester a paga. 


Regulacion di 'salario usual' 

E regulacion di 'salario usual ' ta aplicabel pa tur director 
cu alabes ta accionista mayoritario (DGA: directeur 
grootaandeelhouder). Un director ta accionista mayoritario na 
momento cu e y/of su casa tin 2596 of mas di e accionnan 
(shares) den e compania. Den e caso aki nan tin un interes 
substancial den e compania (aanmerkelijk belang) locual 
ta haci e situacion mas facil pa e director tuma decisionnan 
strategico relaciona cu impuesto. Pa calcula e suma minimo 
di salario di director, ta haci un distinction entre companianan 
nobo (Start-ups) y companianan existente. 


Companianan nobo 

Pa companianan nobo ta stipula e salario di e director igual na 
e salario minimo conforme e ley di tminimumloon.' Actualmente 
e 'minimumloon' ta Afl. 21.784,20 pa aña. E ora e suma aki 
ta bira e salario minimo bruto di e director riba cual lo mester 
paga 'loonbelasting' y e primanan di seguro social. E salario di 
Afl. 21.784,20 ekivalente na un averahe di Afl. 1.815 pa luna 
di e director ta valido pa e aña cu a establece e compania y pa 
e siguiente 3 añanan di existencia di e compania, pues pa en 
total 4 aña. 

Continuacion ENTRANTE 1 DI JANUARI 2023 TA INTRODUCI UN SUMA MINIMO.... 


Companianan existente 

E salario di e director di un compania cu ta existi pa mas cu 4 
afía, ta minimo e suma mas halto di e siguiente 3 normanan: 
1. 75% di salario ekivalente na e salario di un otro manager 
di mesun nivel di funcion. 

2. Salario di empleado cu ta gana mas den e compania of 
otro compania liga na esun unda e ta emplea. 

3. Salario usual (gebruikelijk loon) cu ta minimo Afl. 48.000 
bruto pa aña. 

E director di un compania existente no por duna su mes un 
salario mas menos cu ta e 'salario usual' manera stipula den 
ley. 


Evaluacion di e 'salario usual' di e director di un compania 
existente 

Pa evaluacion di e 'salario usual' di un director, ta tuma 
na consideracion e trabou cu e director ta haci pa tur su 
companianan hunto, pues no pa cada compania apart. 

Si acaso e salario pa empleonan similar riba mercado laboral 
ta menos cu Afl. 48.000 pa aña, y e director por prueba esaki, 
e ora e por duna su mes un salario mas abou cu Afl. 48.000 
pa aña. Pa cu evaluacion di e caso aki tin condicionnan stipula 
den ley. 


Companianan cu e salario usual di director no ta aplicabel 
E regulacion di 'salario usual' di director no ta aplicabel pa: 

1. Compania exonera di winstbelasting. 

2: Compania cu no ta participa riba mercado economico di 


o 


/| | 


f. 


Aruba y cu ta cay bou articulo 9 te cu 18 di e Ley di Divisas. 
3. Dirigente of comisario di un compania estableci na 
Aruba, cu no ta biba na Aruba. 


Director di compania mester paga "'loonbelasting' y 
primanan riba su 'salario usual" 

Minister di Finansa ta enfatisa cu entrante 1 di januari 2023, 
e director (DGA) di un compania lo mester tene cuenta cu ta 
considera cu e ta ricibi un salario bruto cu ta usual pa e nivel y 
duracion di su empleo den su compania. Riba e 'salario usual' 
aki e director lo mester paga 'loonbelasting' y e primanan di 
AOV/AWW y AZV. Di acuerdo cu e stipulacionnan nobo di ley, 
e suma di salario di e director no por ta menos cu e suma di 
'salario usual.' 


Cambio pa Gobierno haya su "fair share' 

E cambio den ley ta necesario pa preveni cu directornan cu 
ta accionista mayoritario den nan mesun compania ta haci 
planificacionnan fiscal cu e meta pa evita of paga menos na 
impuesto. Alabes gobierno ta garantisa cu e ta ricibi su "fair 
share' pa loke ta trata entrada di impuesto, locual ta beneficia 
tambe e recuperacion di Aruba su finansa publico. 


A tene cuenta cu opinion di "stakeholders" 

Minister Maduro ta subraya cu a duna oido na reaccionnan 
ricibi for di comunidad y a revisa e prome concepto di e 'salario 
usual' di director di un compania y a trece cambio den esaki. 


ernová 


EXPERIMENTAL STUDIO 


Shop candles, jewelry, arts & crafts, 
handmade trinkets and so much more.. 


e 


O 


Shop and support our local female small business 

owners at our Supernova Christmas Bazaar. Enjoy 

some holiday cheer while shopping for one-of-a- 
kind gifts for your friends and family! 

Minister Maduro di Finansa ta informa: 


DEPARTAMENTO DI ADUANA TA CONTA CU 39 
ADUANERO CU A GRADUA PA E ESTUDIO DI 
'HOOFDKOMMIES DER INVOERRECHTEN EN 

ACCUNZEN' 


Cada inversion den formacion, ta un inversion den un miho servicio di 
Aduana pa nos comunidad 


Minister Maduro tabata presente na e graduacion di 39 
Aduanero cu a ricibi nan diploma despues di a sigui e estudio 
interno di 'Hoofdkommies der Invoerrechten en Accijnzen'. E 
estudio aki cu normalmente tin un duracion di 2 aña, a wordo 
reduci na 1 aña pa motibo di e situacion post COVID-19. E 
biaha aki e estudio tabata mas enfoca riba practica na unda 
por a siña e trabou Aduanero via casonan realistico y relevante 
pa e funcion. Mester menciona cu esaki ta un cambio cu ta 
sostene e vision di modernisacion di e servicio cu Aduana ta 
ofrece na comunidad. 


Minister Maduro a hiba palabra pa felicita tur Aduanero riba 
e dia special aki na unda nan esfuerso pa desaroya nan mes 
profesionalmente ta wordo celebra cu entrega di nan diploma. 
E mandatario ta contento cu Aruba por conta cu 39 Aduanero 
cu a kere den nan mesun potencial pa sigui crece den nan 
trabou atraves di e estudio aki. 'Ta importante pa como persona 
y como profesional pa nos sigui desaroya nos mes, ya cu esaki 
ta contribui na un miho servicio di Aduana na nos comunidad. 


F 


servicio di Aduana na nos comunidad, tabata palabranan di 
Minister Maduro na e ocasion aki. 


Minister Maduro ta felicita tur esnan cu a ricibi nan diploma y ta 
deseanan tur clase di exito den nan trabou na bienestar di nos 
Pais. Danki pa kere den boso mes, y danki pa kere den Aruba. 

Continuacion DEPARTAMENTO DI ADUANA TA CONTA CU 39 ADUANERO.... 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


MINISTER ENDY CROES A PRESENCIA 
LANSAMENTO DI E PROYECTO 
REVITALISACION DI ORANJESTAD 


Diamars ultimo, Minister Endy Croes hunto cu colega Prome 
Minister Evelyn Wever - Croes, Minister Dangui Oduber y Vice 
Presidente di Parlamento Raymond Kamperveen y demas 
invitadonan special a presencia lansamento oficial di e proyecto 
“Revitalisacion di Oranjestad Fase 1”. Durante ceremonia 
ameno Prome Minister Evelyn Wever — Croes y Minister di 
Asuntonan economico, Desaroyo duradero y Comunicacion 
Geoffrey Wever a hiba palabra. 


Un bunita proyecto cu lo trece bida den centro di ciudad. 
Concluyendo Minister Endy Croes ta felicita colega Minister 
Geoffrey Wever pa su vision y determinacion pa e proyecto 
bunita aki pa Oranjestad. Alabes ta gradici tur e departamento 
y comerciantenan cu a traha hunto pa rebiba Oranjestad. 


MINISTER ENDY CROES A REUNI CU 
DEPORTISTANAN DI MOUNTAIN BIKE 


Recientemente, Minister Endy Croes a reuni cu e 
morochonan, Loren y Tiffany Muffat-Meridol. Nan ta 
practica e deporte di Mountain bike y ta forma parti di 
Federacion di Ciclista na Aruba. E hobennan ta desea 
di participa den diferente campeonato internacional di 
Internationale Wielerunie e aña binidero. Internationale 
Wielerunie (UCI) ta un organisacion internacional di 
ciclismo, reconoci pa International Olympic Committee 
(IOC). 


El a wordo funda dia 14 di april na aña 1900 na 
Paris, Francia y tin un cantidad di 202 Federacion 
Nacional. Loren y Tiffany ta hobennan deportista cu 
hopi entusiasmo pa logra nan sofionan. Minister Endy 
Croes a tuma nota di nan proyectonan y na momento 
cu Minister di Deporte ricibi nan carta di e forma 
oficial, lo sondeo posibilidad pa evalua den ki forma 
por duna e hobennan sosten. Minister Endy ta desea 
e rumannan tur clase di exito y ta positivo cu a traves 
di nan disciplina, determinacion y dedicacion, nan lo 
cumpli nan metanan. 

MINISTER ENDY CROES A BISHITA E 
SANTA'S RIDE 


Dialuna ultimo Minister Endy Croes a pasa Carnival 
Village pa saluda e ciclistanan cu a participa den e 
Santa's Ride organisa pa Biking Squad Aruba. 


Un total di 50 ciclista a participa di cuatro diferente 
ekipo di “mountain bike" unda nan a haci un Me 
recorido den e area di San Nicolas y bisindario pa 
admira e luz y decoracionnan di Pasco. 


Mandatario di Deporte ta felicita Biking Squad 
Aruba cu e bunita iniciativa alabes ta deseanan un 
feliz dianan di fiesta. 


& " K A 

Minister Geoffrey Wever ta invita 
henter pueblo di Aruba pa 


CUMPRA LOCAL 
Kidprenews Bazaar 


PLAZA 
DECEMBER 17 5 PM PA 8 PM DANIEL LEO 


Katatumbo, Arte Traha na Man, 
Dino Jump, Face Painting, Popcorn y Mas! 
Un colaboracion di: 


Til ey kh ea 


CUMPRALOCAL Haci do ldea Realidad 

DRH TA LANSA SU WEBSITE INFORMATIVO PA 
EMPLEADONAN PUBLICO 


L.G. Smith Blvd. 172 522-9999 DRHinfoadrh.gov.aw 


Bon bini 


Welkom op de officiéle webpagina van Departamento Recurso Humano. 


De bedoeling is om duidelijke informatie te geven over rechtspositie, HR-regelingen, 
circulaires en wetgeving. Diensthoofden en personeelsfunctionarissen hebben, nadat zij zich 
ingelogd hebben, toegang tot werkprocedures, formulieren en afspraken. 


Bovenaan de homepagina zijn dropdown-menu's per onderwerp. U kunt ook de zoekfunctie 
gebruiken om te zoeken naar een specifiek onderwerp. 


Departamento Recurso Humano (DRH) ta lansa entrante 
14 december 2022 e website “HR-portaal” cu ta contene 
informacion di e maneho di recurso humano di Pais Aruba. 
E intencion ta pa tur empleado publico tin acceso directo na 
informacion cu ta regarda nan posicion huridico trahando pa 
Pais Aruba. 


Ariba e website e empleadonan publico por ricibi informacion 
di entre otro e leynan y reglanan vigente riba area di recurso 
humano, splicacion di e proceso y e documentonan necesario 
pa ora di entrega un peticion y tambe contestacion riba 
preguntanan frecuente tocante e posicion huridico di e 
empleadonan publico. 


Topiconan manera prestatiemanagement (maneho di prestacion 
di empleado), dianan di vakantie, salario y compensacion, AZV- 
plus y vacatura ta disponibel ariba e website. Mester añadi cu 
lo keda desaroya y adapta e website pa asina e ta un fuente 
valioso di informacion pa e departamentonan di gobierno, e 
empleadonan publico y publico en general. 


E adres (link) di e website ta: https://hrportaal.drh.gov.aw 
Por bishita e website via computer, tablet of telefon. 


Fuera di e website lo introduci un boletin den forma di *HR- 
nieuwsbrief" cu lo comparti 4 biaha pa aña pa es'nan cu 
inscribi pa esaki. E nieuwsbrief lo duna e informacion actual di 
e reglanan nobo (circulaires) of otro desaroyonan riba e area 
di recurso humano, manera e Landspakket. Ariba e website tin 
un opcion pa por inscribi pa e “HR-nieuwsbrief”. 


Finalmente DRH ta desea di invita tur departamento di gobierno, 
empleadonan publico, stakeholders pa bishita e website nobo 
aki. 


| PORTAAL HOME 
OVERHEID 


PERSONEELSBELEID v PAYROLL v VACATURES WET- EN REGELGEVING 


hrportaal.drh.gov.aw 


PORTAAL 
OVERHEID 


HOME 
PERSONEELSBELEID 
PAYROLL 

VACATURES 

WET- EN REGELGEVING 


Laatste HR nieuws 


Gabinete Wever - Cro 


UN ANA NOBO TA TRECE CU NE 
OPORTUNIDADNAN NOBO PA HACI COSNAN NOBO. 
LAGA NOS DEDICA ANA 2023 NA NOS PAIS. 
PA TRAHA PA E CRECEMENTO Y DESAROYO DI CADA CIUDADANO. 
PA CADA UN REALISA NOS DEBERNAN 
Y COMPRENDE NOS RESPONSABILIDADNAN. 
PA NIUN DI NOS RINDI NA CAMINDA PA NINGUN RETO 
PERO KEDA CU E MESUN DETERMINACION Y CURASHI 
PA LOGRA PROSPERIDAD PA NOS TUR. 


